ÚRAD VLÁDY SLOVENSKEJ REPUBLIKY
               sekcia vládnej legislatívy

								  Na rokovanie vlády SR
								  Dňa 7. novembra  2007									  K materiálu č. 20732/2007
						 		  K bodu č. 17     

      S T A N O V I S K O

 k návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov – k novému zneniu

	I

Návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Ľubomír Vážny na základe uznesenia vlády SR č. 816 z 26. septembra 2007.

	II
      
Cieľom predloženého návrhu zákona je zriadenie služby mýtnej polície v rámci Železničnej polície a úprava oprávnení a povinností policajtov, ktorí budú zaradení v útvaroch služby mýtnej polície. Mýtna polícia bude pôsobiť na vymedzených úsekoch diaľnic, ciest pre motorové vozidlá a ciest I. triedy.

Odhad predpokladaných vplyvov návrhu zákona je uvedený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie.

Návrh zákona bol predmetom medzirezortného pripomienkového konania, ktorého vyhodnotenie je súčasťou materiálu, a na rokovanie vlády sa predkladá bez rozporov.

III

Legislatívna rada vlády SR prerokovala predložený návrh zákona na svojom zasadnutí dňa 30. októbra 2007 a odporučila ho predložiť na rokovanie vlády SR v novom znení, v ktorom budú zapracované jej pripomienky.

IV

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov je väčšina pripomienok legislatívnej rady zapracovaná (28 pripomienok).

	Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona schváliť, avšak ešte s týmito pripomienkami:

K čl. V

K bodu 27
V § 7a ods. 5 je potrebné za slovo „republike“ vložiť čiarku a slovo „preukázateľnom“ nahradiť slovom „preukázanom“.

K bodu 36
1. V odseku 3 úvodnej vete je potrebné slovo „Mýtny“ nahradiť slovom „mýtny“.
2. V odseku 3 za sebou nasledujúce písmená a) až e) je potrebné označiť ako písmená b) až f).
3. V odseku 3 písmeno b) je potrebné formulovať nasledovne: „b) podrobnosti uzatvárania zmluvy o výpožičke palubnej jednotky,“. 

Bratislava 5. novembra 2007